
รายงานผลการวิเคราะห์การประชุมประชาคมจัดทำข้อบัญญัติการควบคุมกิจการที่เป็นอันตรายต่อสุขภาพ ประจำปีงบประมาณ พ.ศ.2566
                นำโดย นายณัฐภัทร  รักงาม นายกองค์การบริหารส่วนตำบลนาท่ามเหนือ พร้อมด้วยคณะผู้บริหาร คณะกรรมการพัฒนาองค์การบริหารส่วนตำบลนาท่ามเหนือ สมาชิก อบต. พนักงานส่วนตำบล กำนัน ผู้ใหญ่บ้าน ผู้นำชุมชน ประชาชน  สถานประกอบการร่วมประชาคมหมู่บ้านในพื้นที่ตำบลนาท่ามเหนือ หมู่ที่ 1-13  เพื่อจัดทำข้อบัญญัติการควบคุมกิจการที่เป็นอันตรายต่อสุขภาพ เป็นการเปิดโอกาสให้ประชาชนมีส่วนร่วมในภารกิจของหน่วยงาน เพื่อให้ได้มาซึ่งข้อบัญญัติการควบคุมกิจการที่เป็นอันตรายต่อสุขภาพ ในการบริการสาธารณะ ประโยชน์สุขแก่ประชาชนในตำบลนาท่ามเหนือวันที่ 25 ตุลาคม 2565 เวลา 15.30              เป็นต้นไป ณ โรงเรียนบ้านเกาะปราง  ตำบลนาท่ามเหนือ อำเภอเมือง จังหวัดตรัง

สรุปผลการวิเคราะห์การประชาคมของประชาชนและผู้มีส่วนได้เสีย
ต่อร่างข้อบัญญัติองค์การบริหารส่วนตำบลนาท่ามเหนือ
*********************
            ตามที่องค์การบริหารส่วนตำบลนาท่ามเหนือได้ดำเนินการยกร่างข้อบัญญัติองค์การบริหารส่วนตำบลนาท่ามเหนือ เพื่อใช้บังคับในเขตตำบลนาท่ามเหนือ เกี่ยวกับร่างข้อบัญญัติองค์การบริหารส่วนตำบลนาท่ามเหนือ เรื่อง การควบคุมกิจการที่เป็นอันตรายต่อสุขภาพ พ.ศ. ...
           ต่อมาองค์การบริหารส่วนตำบลนาท่ามเหนือได้ออกประกาศองค์การบริหารส่วนตำบลนาท่ามเหนือ ลงวันที่ 12 ตุลาคม ๒๕๖5 เรื่อง การรับฟังความคิดเห็นของประชาชนและผู้มีส่วนได้เสียต่อร่างข้อบัญญัติองค์การบริหารส่วนตำบลนาท่ามเหนือ โดยกำหนดช่องทางในการรับฟังความคิดเห็นและข้อเสนอแนะ พร้อมทั้งกำหนดวัน เวลา และสถานที่ในการจัดประชุมรับฟังความคิดเห็น ทั้งนี้ ประชาชนและผู้มีส่วนได้เสียสามารถแสดงความคิดเห็นและข้อเสนอแนะได้จนถึงวันที่ 27 ตุลาคม 2565 นั้น
           บัดนี้ ครบกำหนดเวลาในการรับฟังความคิดเห็นของประชาชนและผู้มีส่วนได้เสียต่อร่างข้อบัญญัติองค์การบริหารส่วนตำบลนาท่ามเหนือแล้ว จึงขอสรุปผลการรับฟังความเห็น ดังนี้
	ช่องทางการรับฟังความเห็น
	ผลการรับฟังความเห็น

	1.การแสดงความคิดเห็นด้วยตัวเองที่สำนักปลัด องค์การบริหารส่วนตำบลนาท่ามเหนือ ตำบลนาท่ามเหนือ อำเภอเมือง จังหวัด ตรัง 
	เห็นด้วย จำนวน 20  คน

	2.แสดงความคิดเห็นทางไปรษณีย์ โดยส่งจดหมายมายังองค์การบริหารส่วนตำบลนาท่ามเหนือ เลขที่ 11 ม.13 ตำบลนาท่ามเหนือ อำเภอเมือง จังหวัด ตรัง ไปรษณีย์ 92190
	ไม่มีผู้แสดงความคิดเห็น

	3.ทางเว็บไซต์องค์การบริหารส่วนตำบลนาท่ามเหนือ  http://www.nathamnuae.go.th                     
	ไม่มีผู้แสดงความคิดเห็น

	4.ทาง Facebook:องค์การบริหารส่วนตำบลนาท่ามเหนือ 
	ไม่มีผู้แสดงความคิดเห็น


           องค์การบริหารส่วนตำบลนาท่ามเหนือ ได้ดำเนินการจัดประชุมประชาคมเพื่อรับฟังความคิดเห็น    และข้อเสนอแนะของประชาชนและผู้มีส่วนได้เสียต่อร่างข้อบัญญัติองค์การบริหารส่วนตำบลนาท่ามเหนือ    ในวันที่ ๒7 ตุลาคม ๒๕๖5 เวลา 15.00 น. ณ โรงเรียนบ้านเกาะปราง ตำบลนาท่ามเหนือ อำเภอเมือง จังหวัดตรัง ผลปรากฏว่า มีประชาชนและผู้มีส่วนได้เสียเข้าร่วมรับฟังความเห็นจำนวนทั้งสิ้น 29 คน                     ทั้งนี้ มีประชาชนและผู้มีส่วนได้เสียเห็นด้วย จำนวน 29 คน และได้แสดงความเห็นทางแบบฟอร์มแสดงความคิดเห็นของประชาชนต่อร่างข้อบัญญัติองค์การบริหารส่วนตำบลนาท่ามเหนือจำนวน 17 คน โดยมีข้อเสนอแนะเกี่ยวกับปัญหาที่ประชาชนได้รับผลกระทบจากสถานประกอบการเพื่อสามารถให้สถานประกอบการควบคุมปัญหาได้และขอให้องค์การบริหารส่วนตำบลนาท่ามเหนือ แนะนำเรื่องค่าธรรมเนียม เรื่องการขอใบอนุญาตเพื่อเป็นแนวทางให้โรงงานปฏิบัติตามกฎหมายต่อไป
*********************

ภาพประกอบการประชุมประชาคมเพื่อรับฟังความคิดเห็นของประชาชนเกี่ยวกับร่างข้อบัญญัติ                            องค์การบริหารส่วนตำบลนาท่ามเหนือ  เรื่อง การควบคุมกิจการที่เป็นอันตรายต่อสุขภาพ พ.ศ. ...
วันที่ 27 ตุลาคม 2565 เวลา 15.00 น.
ณ โรงเรียนบ้านเกาะปราง ตำบลนาท่ามเหนือ อำเภอเมือง จังหวัดตรัง

